|  |  |
| --- | --- |
| **MESTNA OBČINA PTUJ**  ŽUPAN |  |

Številka: 478-240/2018

Datum: 3. 7. 2018

**MESTNEMU SVETU**

**MESTNE OBČINE PTUJ**

**Zadeva: Predlog Sklepa o prodaji nepremičnin katastrska občina 400 Ptuj parcele 485/22, 486/95, 486/96, 486/97 in 486/98**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07)

in 76. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15 in 9/17), predlagam mestnemu svetu v obravnavo in sprejem predlog Sklepa o prodaji nepremičnin katastrska občina 400 Ptuj parcele 485/22, 486/95, 486/96, 486/97 in 486/98.

**Miran SENČAR,**

**župan Mestne občine Ptuj**

Priloga:

* predlog sklepa z obrazložitvijo

Predlog

Julij 2018

Na podlagi 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj, na \_\_\_ seji, dne \_\_\_ julija 2018, na predlog župana sprejel naslednji

**S K L E P**

Prodajo se nepremičnine katastrska občina 400 Ptuj:

* parcela 485/22 (ID 3555214), v izmeri 121 m2
* parcela 486/95 (ID 6722498 ), v izmeri 841 m2
* parcela 486/96 (ID 6722496), v izmeri 622 m2
* parcela 486/97 (ID 6722497), v izmeri 671 m2
* parcela 486/98 (ID 6722495), v izmeri 2.035 m2

Nepremičnine se prodajo kot celota, skupaj v izmeri 4.290 m2.

Izhodiščna vrednost nepremičnin znaša 184.470,00 EUR (43,00 EUR/m2). V vrednosti ni zajet davek.

Prodaja navedenih nepremičnin se v skladu s 50. členom Zakona o stvarnem premoženju države in samoupravnih lokalnih skupnosti opravi po metodi javne dražbe.

Ta sklep prične veljati z dnem sprejema na Mestnem svetu Mestne občine Ptuj.

Številka: 478-240/2018

Datum:

O b r a z l o ž i t e v :

**a.) Pravna podlaga:**

Predlagana prodaja se bo izvedla v skladu z določili Zakona o stvarnem premoženju države in samoupravnih lokalnih skupnosti (Uradni list RS, št. 11/18) in Uredbe o stvarnem premoženju države in samoupravnih lokalnih skupnosti (Uradni list RS, št. 31/18) po metodi javne dražbe. Navedene nepremičnine se bodo prodale na podlagi Načrta ravnanja z nepremičnim premoženjem Mestne občine Ptuj za leto 2018. Gradivo je predhodno obravnavala Komisija za ravnanje s stvarnim premoženjem Mestne občine Ptuj.

**b.) Predmet in obseg stvarnega premoženja:**

* Nepremičnine v katastrski občini 400 Ptuj:
* parcela 485/22, v izmeri 121 m2
* parcela 486/95, v izmeri 841 m2
* parcela 486/96, v izmeri 622 m2
* parcela 486/97, v izmeri 671 m2
* parcela 486/98, v izmeri 2.035 m2,

skupne površine 4.290 m2.

* Nepremičnine se nahajajo v območju stavbnih zemljišč, EUP: Jezero: JE06 Ptuj - gospodarska cona 7.
* Prostorski izvedbeni akt: OPN

****

* Nepremičnine bodo prodane kot celota po načelu videno kupljeno. Kupec bo s sklenitvijo pogodbe izrecno potrdil, da je seznanjen z dejanskim in pravnim stanjem predmetnih nepremičnin, zato iz tega naslova zoper prodajalko ne bo mogel uveljavljati nobenih zahtevkov.
* Na nepremičnini katastrska občina 400 Ptuj parcela 486/95 poteka kanalizacijsko omrežje, v zvezi s katerim si bo Mestna občina Ptuj pridržala brezplačno služnostno pravico za potrebe vzdrževanja, popravila, obnove in nadzora izgrajenega kanalizacijskega omrežja.

**c.) Pravni pregled stanja stvarnega premoženja:**

Pri navedenih nepremičninah je na dan vpogleda v zemljiško knjigo (3.7.2018) vknjižena lastninska pravica v korist Mestne občine Ptuj do celote (1/1).

Nepremičnina katastrska občina 400 Ptuj parcela 485/22 je brez obremenitev, pri vseh preostalih nepremičninah pa sta vpisani služnostni pravici:

* gradnje, obratovanja, rekonstrukcije, vzdrževanja in nadzora plinovoda, vključno z ustreznimi dostopi, dovozi in dohodi, v korist Adriaplin d.o.o.
* izgradnje, vzdrževanja in nadzora nizkonapetostnega priključnega kablovoda, vključno z dostopi, dovozi in dostopi, v korist vsakokratnih lastnikov nepremičnin katastrska občina 400 Ptuj parcele 486/78, 481/30, 481/27 in 486/75.

**č.) Ocenitev stvarnega premoženja:**

Cenilno poročilo je dne 29.6.2018 izdelala družba AUDITOR REVIZIJSKA DRUŽBA d.o.o., Murkova ulica 4, Ptuj.

Vrednost nepremičnin znaša v skladu z izdelanim cenilnim poročilom 175.975,80 EUR (41,02 EUR/m2). Predlaga se dvig navedene vrednosti na 43,00 EUR/m2, kot so bile prodane primerljive nepremičnine na navedenem območju.

**d.) Stroški pravnega posla:**

Kupec prevzame stroške davka na dodano vrednost (22%), izdelave cenilnega poročila, notarskih storitev ter vknjižbe lastninske pravice na svoje ime in v svojo korist v zemljiški knjigi.

Na podlagi navedenega mestnemu svetu predlagam obravnavo in sprejem sklepa v predloženem besedilu.

Pripravila: Miran SENČAR,

Nina M. Ogrizek župan Mestne občine Ptuj